**APSTIPRINU**

Liepājas pilsētas Pašvaldības policijas

priekšnieks U.Novickis

# Liepāja, 2022. gada 5. aprīlī

# Liepājas pilsētas pašvaldības iestāde “Liepājas pilsētas Pašvaldības policija” uzaicina piedalīties cenu aptaujā

# **“Transportlīdzekļu pārvietošana ar speciāli šim nolūkam paredzētu transportlīdzekli un šo transportlīdzekļu glabāšana speciālā autostāvietā vai pārvietošana uz citu – stāvēšanai atļautu vietu”**

## Pasūtītājs:

|  |  |
| --- | --- |
| Pasūtītāja nosaukums | Liepājas pilsētas pašvaldības iestāde “Liepājas pilsētas Pašvaldības policija” |
| Adrese | Jelgavas iela 48, Liepāja, LV-3401 |
| Reģ. Nr. | **90000037587** |
| Kontaktpersona tehniskajos jautājumos un līguma slēgšanas jautājumos | Liepājas pilsētas Pašvaldības policijas Transporta kontroles nodaļas priekšnieks Mārtiņš Aigars.Jelgavas iela 48, Liepāja, LV-3401, tel:63401978 |

1. Cenu aptaujas identifikācijas Nr. LPPP 3-2022
2. Cenu aptaujas priekšmets ir Liepājas pilsētas pašvaldības iestādes “Liepājas pilsētas Pašvaldības policija” (turpmāk – Pašvaldības policija) noteikto transportlīdzekļu pārvietošana ar speciāli šim nolūkam paredzētu transportlīdzekli un šo piespiedu pārvietoto transportlīdzekļu glabāšana speciālā autostāvvietā vai pārvietošana uz citu – stāvēšanai atļautu vietu (turpmāk viss kopā - Pakalpojums)
3. Plānotā līgumcena ne vairāk kā 9999,00 EUR (deviņi tūkstoši deviņi simti deviņdesmit deviņi eiro un 0 centi) bez PVN.
4. Par cenu aptauju tiks noslēgts līgums.
5. Cenu aptaujas līgums tiks slēgts uz 3 gadiem.
6. Nosacījumi pretendenta dalībai cenu aptaujā:
	1. Pretendents ir fiziska persona, kas ir reģistrēts saimnieciskās darbības veicējs vai juridiska persona un Pretendents spēj nodrošināt Pakalpojuma izpildi atbilstoši Cenu aptaujai un Tehniskajai specifikācijai.
	2. Pretendents nodrošina transportlīdzekļu pārvietošanu ar speciāli šim nolūkam paredzētu transportlīdzekli uz speciālo autostāvvietu vai citu - stāvēšanai atļautu vietu saskaņā ar Pašvaldības policijas amatpersonu norādījumiem.
	3. Pretendentam saskaņā ar Autopārvadājuma likuma 6. pantu ir speciālā atļauja, lai veiktu Cenu aptaujā norādīto transportlīdzekļu pārvietošanu ar speciāli šim nolūkam paredzētu transportlīdzekli.
	4. Speciālā autostāvvietā, kur glabā transportlīdzekļus, atrodas Liepājas pilsētas teritorijā un Pretendents transportlīdzekļus tajā glabā saskaņā ar tiesisko regulējumu.
	5. Speciālā autostāvvieta, kur glabā transportlīdzekļus, jānodrošina norobežotā, trešajām personām nepieejamā un 24 (divdesmit četras) stundas diennaktī, 7 (septiņas) dienas nedēļā fiziskās apsardzes apsargātā apsardzes teritorijā.
	6. Ja glabāšanas vieta tiek izmantota arī cita autotransporta glabāšanai, Pretendents nodrošina, ka piespiedu kārtā pārvietotie transportlīdzekļi glabājas norobežoti, un tiem nav brīva piekļuve.
	7. Pretendentam speciālajā autostāvvietā, kur glabā transportlīdzekļus, jānodrošina stāvvieta 400 m2 platībā.
	8. Pretendents spēj nodrošināt Ministu kabineta 2004. gada 7. septembra noteikumu Nr. 767 “Noteikumi par transportlīdzekļa piespiedu pārvietošanu un transportlīdzekļa atzīšanu par ilgstoši atstātu uz ceļa” prasības.
7. Pretendents dalībai cenu aptaujā iesniedz Tehniskā specifikācija (pielikums Nr.1) un Finanšu piedāvājumu (pielikums Nr.2).
8. Piedāvājuma izvēles kritērijs ir saimnieciski izdevīgākais piedāvājums, kurš atbilst tehniskās specifikācijas prasībām.
9. Informācija par iepirkumu un rezultātiem tiks ievietota Pašvaldības policijas tīmekļa vietnē <http://pp.liepaja.lv>, sadaļā “Cenu aptaujas”.
10. Piedāvājums iesniedzams līdz 2022. gada 21. aprīlim plkst.17.00.
11. Pretendents par piedāvājumu paziņo:
	1. izmantojot elektroniskos sakarus:
		1. e-pasts: policija@liepaja.lv
		2. fakss:63401968.

Pielikumā:

1. Pielikums Nr.1 uz 2 lpp;

2. Pielikums Nr.2. uz 1 lpp.

1.pielikums

Liepājas pilsētas pašvaldības policijas cenu aptaujai

“Transportlīdzekļu pārvietošana ar speciāli šim

nolūkam paredzētu transportlīdzekli un šo

transportlīdzekļu glabāšana speciālā autostāvietā vai

pārvietošana uz citu – stāvēšanai atļautu vietu”

**TEHNISKĀ SPECIFIKĀCIJA**

#  cenu aptaujai **“Transportlīdzekļu pārvietošana ar speciāli šim nolūkam paredzētu transportlīdzekli un šo transportlīdzekļu glabāšana speciālā autostāvietā vai pārvietošana uz citu – stāvēšanai atļautu vietu”**

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģistrācijas numurs)

piedāvājam Cenu aptaujas 3.punktā noteiktā priekšmeta nodrošināšanu saskaņā ar šādām obligātajām (minimālajām) tehniskajām prasībām:

| **Nr.** **p.k.** | **Obligātās (minimālās) prasības** | **Pretendenta piedāvātais***(pretendents[[1]](#footnote-1) aizpilda katru aili)* |
| --- | --- | --- |
|  | **Pakalpojuma nodrošināšana un sniegšanas kārtība** |
|  | Speciālajai autostāvvietai, kur glabā transportlīdzekļus, ir jāatrodas Liepājas pilsētas teritorijā. | *\_\_\_\_\_\_\_\_\_\_\_\_\_\_\_\_\_\_\_\_\_\_**/Pretendents norāda glabāšanas vietas adresi/* |
|  | Pretendentam saskaņā ar Autopārvadājuma likuma 6. pantu ir speciālā atļauja (licence) veikt kravas komercpārvadājumus. | *\_\_\_\_\_\_\_\_\_\_\_\_\_\_\_\_\_\_\_\_\_\_**/Pretendents norāda speciālās atļaujas (licences) Nr./* |
|  | Pretendentam jānodrošina transportlīdzekļu pārvietošanu ar speciāli šim nolūkam paredzētu transportlīdzekli uz speciālo autostāvvietu vai uz citu - stāvēšanai atļautu vietu saskaņā ar Pašvaldības policijas norādījumiem un Ministu kabineta 2004. gada 7. septembra noteikumiem Nr. 767 “Noteikumi par transportlīdzekļa piespiedu pārvietošanu un transportlīdzekļa atzīšanu par ilgstoši atstātu uz ceļa”. |  |
|  | Pretendentam jānodrošina, ka specializētā transportlīdzekļa vadītājs, kuram amatpersona uzdod pārvietot transportlīdzekli:1. pieņemot transportlīdzekli, veic tā vizuālu apskati, pārbauda un salīdzina pārvietošanas protokolā norādītās ziņas;2. pārvietošanas protokolā parakstās par transportlīdzekļa saņemšanu;3. nogādā un nodod transportlīdzekli speciālajā stāvvietā;4. nodod speciālās stāvvietas atbildīgajam dežurantam divus pārvietošanas protokola eksemplārus. |  |
|  | Pretendents nodrošina, ka speciālās autostāvvietas atbildīgais dežurants, pieņemot transportlīdzekli, veic tā vizuālu apskati, pārbauda un salīdzina pārvietošanas protokolā norādītās ziņas un parakstās par transportlīdzekļa pieņemšanu. |  |
|  | Speciālajai autostāvvietai, kur glabā transportlīdzekļus, ir jābūt norobežotā, trešajām personām nepieejamā un 24 (divdesmit četras) stundas diennaktī, 7 (septiņas) dienas nedēļā apsargātā fiziskās apsardzes teritorijā.  |  |
|  | Ja speciālā autostāvvieta, kur glabā transportlīdzekļus, tiek izmantota arī citu transportlīdzekļu glabāšanai, Pretendents nodrošina, ka piespiedu pārvietotie transportlīdzekļi glabājas norobežoti, un tiem nav brīva piekļuve. |  |
|  | Pretendentam jānodrošina transportlīdzekļu glabāšana speciālajā autostāvvietā saskaņā ar tiesisko regulējumu. |  |
|  | Pretendentam speciālajā autostāvvietā, kur glabā transportlīdzekļus, jānodrošina stāvvieta 400 m2 platībā.  |  |
|  |  Pretendents nodrošina, ka speciālās autostāvvietas atbildīgais dežurants transportlīdzekli atdod:1. transportlīdzekļa īpašniekam (turētājam, valdītājam), kurš norādīts pārvietošanas protokolā un uzrāda personu apliecinošu dokumentu vai transportlīdzekļa vadītāja apliecību un samaksu apliecinošu dokumentu;2. īpašnieka pilnvarotai personai (turētājam), kas uzrāda pārvietošanas protokolā norādīto transportlīdzekļa reģistrācijas apliecību (vai ārvalsts reģistrācijas dokumentus), personu apliecinošu dokumentu vai transportlīdzekļa vadītāja apliecību un samaksu apliecinošu dokumentu.Pirms transporlīdzekļa atdošanas speciālās autostāvvietas atbildīgajam dežurantam ir jāsaņem rakstiska atļauja no Pašvaldības policijas.  |  |
|  | Pretendents nodrošina, ka atdodot transportlīdzekli īpašniekam, speciālās autostāvvietas atbildīgais dežurants pārvietošanas protokolā norāda atdošanas laiku, un saņēmējs parakstās par transportlīdzekļa saņemšanu. Vienu pārvietošanas protokola eksemplāru atdod saņēmējam. Lai saņemtu transportlīdzekli, persona, kas vadīs transportlīdzekli, uzrāda derīgu transportlīdzekļa vadītāja apliecību. |  |
|  | Pretendents nodrošina, ka specializētā transportlīdzekļa vadītājs, kuram amatpersona uzdod pārvietot transportlīdzekli uz citu - stāvēšanai atļautu vietu:1. pieņemot transportlīdzekli, veic tā vizuālu apskati, pārbauda un salīdzina ziņas, kas norādītas protokolā par transportlīdzekļa piespiedu pārvietošanu uz citu — stāvēšanai atļautu — vietu;2. protokolā par transportlīdzekļa piespiedu pārvietošanu uz citu — stāvēšanai atļautu — vietu parakstās par transportlīdzekļa saņemšanu;3. nogādā transportlīdzekli amatpersonas norādītajā vietā. |  |
|  | Pretendents uzsāk Pakalpojuma sniegšanu uzreiz pēc Līguma noslēgšanas. |  |
|  | Pretendents, ja transporlīdzekļa īpašnieks rakstiski atsakās saņemt sev piederošo transportlīdzekli vai arī īpašnieks nav atrodams, rīkojas ar transporlīdzekli atbilstoši spēkā esošajam tiesiskajam regulējuma. |  |
|  | Pretendentam nav tiesību izmantot, nodot lietošanā citām personām, ieķīlāt, pārdot vai kādā citā veidā apgrūtināt glabāšanā nodotos transportlīdzekļus, kā arī pārvietot tos ārpus glabāšanas vietas bez Pasūtītāja pilnvarotās personasrakstiskas atļaujas.  |  |

2.pielikums

Liepājas pilsētas pašvaldības policijas cenu aptaujai

“Transportlīdzekļu pārvietošana ar speciāli šim

nolūkam paredzētu transportlīdzekli un šo

transportlīdzekļu glabāšana speciālā autostāvietā vai

pārvietošana uz citu – stāvēšanai atļautu vietu”

**FINANŠU PIEDĀVĀJUMS**

# cenu aptaujai **“Transportlīdzekļu pārvietošana ar speciāli šim nolūkam paredzētu transportlīdzekli un šo transportlīdzekļu glabāšana speciālā autostāvietā vai pārvietošana uz citu – stāvēšanai atļautu vietu”**

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģistrācijas numurs)

piedāvājam nodrošināt Cenu aptaujā 3.punktā noteiktā priekšmeta nodrošināšanu saskaņā ar Cenu aptaujas 1.pielikumā “Tehniskais piedāvājums” norādītajām obligātajām (minimālajām) tehniskajām prasībām, par šādu cenu *euro* (EUR) bez PVN:

|  |  |  |  |
| --- | --- | --- | --- |
| **Iepirkuma priekšmets** | **Cena par 1 (viena) transportlīdzekļa pārvietošanu uz speciālo autostāvvietu****EUR (bez PVN)** | **Cena par 1 (viena) transportlīdzekļa pārvietošanu uz citu - stāvēšanai atļautu vietu****EUR (bez PVN)** | **Cena par speciālās autostāvvietas izmantošanu 1 (vienu) diennakti 1 (vienam) transportlīdzeklim****EUR (bez PVN)** |
| Pašvaldības policijas noteikto transportlīdzekļu pārvietošana ar speciāli šim nolūkam paredzētu transportlīdzekli un šo piespiedu pārvietoto transportlīdzekļu glabāšana speciālā autostāvvietā vai pārvietošana uz citu – stāvēšanai atļautu vietu. |  |  |  |
| **Kopā**, EUR (bez PVN): |  |  |  |

**Apliecinu, ka:**

- Finanšu piedāvājumā norādītā cena ietver visas izmaksas, kas saistītās ar pakalpojuma izpildi atbilstoši Tehniskajai specifikācijai;

- Pretendenta rīcībā ir visi nepieciešamie resursi kvalitatīvai un savalaicīgai pakalpojumu sniegšanai saskaņā ar Tehnisko specifikāciju;

- esmu iepazinies un pilnībā piekrītu Cenu aptaujai.

Pretendenta nosaukums:

Reģistrēts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kur, kad, reģistrācijas Nr.)

Nodokļu maksātāja reģistrācijas Nr. \_\_\_\_\_\_\_\_\_\_\_\_\_\_

Juridiskā adrese:

Bankas rekvizīti:

Kontaktpersonas vārds, uzvārds: Tālrunis: Fakss:

E-pasta adrese:

***Datums***

***Pretendenta vai tā pilnvarotās personas paraksts, tā atšifrējums, zīmogs (ja ir)***

1. *Aizpilda pretendents, ierakstot vārdu* ***„APLIECINĀM”*** *vai* ***“NODROŠINĀSIM”****, vai* ***„PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-1)